Source: https://tax-fin-lex.si/Zbirke/SodnaPraksaList?nodeId=2254c631-55a9-4556-9a79-91f2f71150f7
Timestamp: 2019-08-25 13:17:47+00:00

Document:
VDSS sodba in sklep Pdp 815/2012
VDS0009851
ZDR člen 111, 111/1, 111/1-8.
izredna odpoved pogodbe o zaposlitvi - kršitev navodil zdravnika – zloraba bolniškega staleža
Tožnik je spoštoval navodila pristojnega zdravnika in z udeležbo na novinarski konferenci, to je v kraju, ki je od njegovega doma oddaljen 4 kilometre, ni zlorabil bolniškega staleža. V spornem času je bil tožnik v bolniškem staležu zaradi akutnega respiratornega infekta, zaradi katerega mu je bil predpisan antibiotik, pri čemer tožnik ni imel navodila, da je strogo vezan na posteljo, oziroma mu je bilo v času, ko temperatura pade, priporočeno gibanje. Pred samim shodom (novinarsko konferenco) je poklical zdravnika in mu sporočil, da je njegovo zdravstveno stanje boljše, nato pa sta skupaj ugotovila, da zaradi udeležbe na samem shodu ne bo prišlo do škode za njegovo zdravstveno stanje oziroma do poslabšanja zdravstvenega stanja, saj je imel tožnik do shoda v dolini kakšen kilometer, kar zanj ni predstavljalo posebnega napora, shod pa ni trajal dolgo časa. Glede na navedeno v obravnavanem primeru ni podan utemeljen odpovedni razlog za izredno odpoved po določb 111/1-8. člena ZDR.
VDSS sodba Pdp 707/2012
VDS0009760
ZDR člen 128, 128/1, 128/2, 143.
plačilo za delo – nadurno delo – delo preko polnega delovnega časa
Tožena stranka ne trdi, da tožnik ni opravil nadur, katerih plačilo uveljavlja, ampak, da je svoje obveznosti iz tega naslova v celoti izpolnila. Tega ni dokazala, zato je tožnik upravičen do plačila iz naslova opravljenih nadur.
VSL sodba I Cp 200/2012
VSL0075905
OZ člen 15, 22, 21, 364. ZPP člen 458, 443.
sklenitev pogodbe - bistvene sestavine - spor majhne vrednosti - pripoznava dolga
Dogovora o obročnem odplačilu dolga, sklenjenega po izdanem sklepu o izvršbi, ob dejstvu, da toženka ni plačala nobenega obroka in je v nadaljevanju postopka temelju obveznosti ugovarjala, ni mogoče šteti za pripoznavo dolga.
VDSS sodba in sklep Pdp 814/2012
VDS0009850
ZObr-D člen 26, 26/6. ZSSloV člen 32. ZSPJS člen 20.
zavrženje tožbe – javni uslužbenec – vojak – sodno varstvo – delovno pravni akt – akt vodenja in poveljevanja - napredovanja
Akt o razporeditvi, s katerim je bil tožnik imenovan na formacijsko dolžnost, ni akt delovnopravne narave, ampak akt vodenja in poveljevanja v vojski, in zato kot tak ne more biti predmet presoje v delovnem sporu. ZSPJS v primeru razporeditve javnega uslužbenca iz nižjega na višje vrednoteno delovno mesto ne dopušča prenosa napredovanj. Prenos je možen le ob premestitvah javnega uslužbenca na drugo delovno mesto v nižjem ali istem tarifnem razredu, kot izhaja iz 20. člena ZSPJS. Le v takšnem primeru javni uslužbenec obdrži število plačnih razredov napredovanj, ki jih je dosegel na prejšnjem delovnem mestu.
VDSS sklep Pdp 1040/2012
VDS0010172
ZDR člen 52, 52/1, 52/1-2, 52/1-3, 53, 54.
pogodba o zaposlitvi za določen čas – zakoniti razlog - transformacija pogodbe o zaposlitvi za določen čas - začasno povečan obseg dela
Na delodajalcu je dokazno breme o obstoju zakonitega razloga za sklenitev pogodbe o zaposlitvi za določen čas s tožnikom v smislu določbe 52. člena ZDR (v konkretnem primeru o obstoju zakonitega razloga pri vsaki od sklenjenih pogodb o zaposlitvi za določen čas). Če delovno razmerje že od vsega začetka ni zakonito sklenjeno za določen čas ali če do tega pride pri eni od vmesnih pogodb o zaposlitvi za določen čas, se šteje, da je delovno razmerje sklenjeno za nedoločen čas.
VDSS sodba Pdp 702/2012
VDS0009754
ZDR člen 111, 111/1, 1111/1-2.
izredna odpoved pogodbe o zaposlitvi - kršitev obveznosti iz delovnega razmerja
Tožeča stranka (voznik avtobusa) ni ustavila na postajališču, kot je bila to dolžna storiti skladno z voznim redom in to kljub temu, da je videla kontrolorje, s čimer je preprečila tudi izvedbo kontrole. Potnikom, ki so vstopili na avtobus in plačali voznino, pa ni izdala vozovnic, ampak jih je izdala šele kasneje na drugem postajališču, ko je videla kontrolorje. Tožeča stranka je s tem naklepoma huje kršila pogodbene in druge obveznosti iz delovnega razmerja, kar je utemeljen razlog za izredno odpoved pogodbe o zaposlitvi po 2. alinei prvega odstavka 111. člena ZDR.
VDSS sklep Pdp 727/2012
VDS0009775
ZTP člen 1, 1/4, 3, 3/1, 4, 7, 22, 22/1, 22/2, 22/3, 22/4, 22/5, 22f, 22g, 22h, 23, 23/1, 23/3, 23/4, 31. Uredba o varnostnem preverjanju in izdaji dovoljenj za dostop do tajnih podatkov člen 1, 2. ZOdv člen 25. URS člen 22.
individualni delovni spor - zastopanje – pooblaščenec – tajni podatki – dovoljenje za dostop do tajnih podatkov – določitev delovnih mest – postopek varnostnega preverjanja – predlagatelj - odvetnik
Dostop do tajnih podatkov je omejen in mogoč na način in ob pogojih, določenih z ZTP in predpisi, izdanimi na njegovi podlagi ter na način in ob pogojih, določenimi z drugimi sistemskimi postopkovnimi zakoni ali mednarodnimi pogodbami, ki jih je sklenila Republika Slovenija. ZPP kot sistemski postopkovni zakon, ki ureja tudi dostop do tajnih podatkov, ne prepoveduje seznanitve stranke s tajnimi podatki, tega pa ne prepoveduje niti njenemu pooblaščencu, za katerega se po določbah ZOdv šteje, da uživa zaupanje, dopušča pa nekatere omejitve (prepoved fotokopiranja, izključitev javnosti). Omejitve ne smejo pomeniti takšne kvalitativne neenakosti med strankama postopka glede možnosti učinkovitega uveljavljanja njunih pravic, da bi bilo to lahko upoštevno z vidika morebitne kršitve pravice do enakopravnega položaja strank v postopku kot enega izmed vidikov ustavne pravice iz 22. člena Ustave RS. V individualnem delovnem sporu, v katerem so za obravnavanje predloženi dokazi, oziroma se domneva, da bodo predloženi dokazi, ki so označeni s stopnjo tajnosti po ZTP, je dopustno zastopanje odvetnika – pooblaščenca stranke, brez dovoljenja pristojnega ministrstva za dostop do tajnih podatkov stopnje tajno, po 22. členu ZTP. Izpodbijani sklep, s katerim je sodišče prve stopnje odločilo, da pooblaščenec toženih strank – odvetnik v zadevi ne more zastopati stranke, dokler v skladu z 22. členom ZTP ne predloži dovoljenja za dostop do tajnih podatkov stopnje tajno, je nezakonit, saj ni pravne podlage za to, da bi sodišče napotilo pooblaščenca stranke na pridobitev dovoljenja za dostop do tajnih podatkov, ter mu za čas do izdaje dovoljenja za dostop do tajnih podatkov prepovedalo zastopanje stranke v postopku.
VDS0010160
ZDR člen 114, 114/1, 201, 236.
redna odpoved pogodbe o zaposlitvi – poslovni razlog – posebno pravno varstvo pred odpovedjo - starejši delavci
Tožnica je bila v času podaje odpovedi pogodbe o zaposlitvi starejša delavka, ki uživa varstvo pred odpovedjo pogodbe o zaposlitvi iz poslovnega razloga. Ker tožena stranka pri odpovedi pogodbe o zaposlitvi tega ni upoštevala, to je, ni pridobila tožničinega pisnega soglasja, je podana odpoved pogodbe o zaposlitvi iz navedenega razloga nezakonita.
VDSS sodba Pdp 925/2012
VDS0010109
plačilo za dejansko opravljeno delo – obveznost plačila
Tožnik je v spornem obdobju dejansko opravljal zahtevnejše delo skladiščnika učno vadbenih sredstev, čeprav je bil z aktom o razporeditvi razporejen na delovno mesto pomožni delavec II, zato je njegov zahtevek na plačilo razlike v plači za dejansko delo na višji formacijski dolžnosti utemeljen.
VSL sodba II Cp 1586/2012
VSL0067960
OZ člen 602.
najemna pogodba – plačilo najemnine – spor majhne vrednosti
Dokler je najemna pogodba veljala (veljavna pa je bila tudi v času, na katerega se nanašajo vtoževani računi) je bila tožena stranka dolžna plačevati dogovorjeno najemnino.
VDSS sodba Pdp 620/2012
VDS0009661
ZSPJS člen 17a. Uredba o napredovanju javnih uslužbencev v plačne razrede člen 2, 4.
ocena delovne uspešnosti – ocenjevanje javnih uslužbencev – pomen izrazov – postopek ocenjevanja – preizkus ocene
Tožnica je bila večkrat opozorjena zaradi neurejenosti, zamujanja rokov in slabo opravljenega dela. Zoper njo je bil tudi uveden disciplinski postopek zaradi ponareditve datuma odrejenega roka, večina njenih pisnih izdelkov je vsebovala strokovne napake, poleg tega tožnica večkrat ni izvedla vseh aktivnosti, ki bi jih po pravilih stroke morala izvesti. Glede na navedeno je ocena delovne uspešnosti tožnice „zadovoljivo“ pravilna in objektivna.
VSL sklep I Cp 3330/2012
VSL0061794
ZPP člen 112, 343, 343/2.
prepozna pritožba – vročitev pristojnemu sodišču – trenutek izročitve – prejem vloge po faksu
Prepozen je bil tudi tisti izvod pritožbe, ki ga je njen pooblaščenec poslal po faksu zadnji dan pritožbenega roka. To je namreč storil šele po tem, ko je delovni čas sodišča že potekel, zaradi česar je sodišče njegovo pritožbo prejelo šele naslednji dan. Zamudi bi se izognil le, če bi pritožbo namesto po faksu oddal priporočeno po pošti.
VSL0023258
ZKP člen 18, 83, 502, 402, 402/3, 402/5.
izločitev dokazov – predkazenski postopek – začasno zavarovanje zahtevka za odvzem premoženjske koristi
ZKP v fazi predkazenskega postopka strankam še ne daje pravice zahtevati izločitve dokazov, ker imajo možnost zahtevati sodno odločitev o izločitvi dokazov šele po začetku kazenskega postopka. Sodni kazenski postopek zoper obdolženca se po določbi prvega odstavka 167. člena ZKP začne z uvedbo preiskave, ki pa se ne more začeti brez zahteve tožilca. Kadar začasno zavarovanje zahtevka za odvzem premoženjske koristi v predkazenskem postopku odredi s sklepom preiskovalni sodnik, vsekakor preizkuša tudi obstoj potrebnega dokaznega standarda in v tej fazi dokazov, ki so na prvi pogled, to je očitno nezakonito pridobljeni, pri svoji odločitvi ne upošteva. Taki dokazi so npr. tisti, ki so bili pridobljeni s kršitvijo ustavno določenih človekovih pravic in temeljnih svoboščin in dokazi, ki so bili pridobljeni s kršitvijo določb kazenskega postopka in je zanje v ZKP določeno, da se sodna odločba nanje ne more opreti ali ki so bili pridobljeni na podlagi takega nedovoljenega dokaza. Preiskovalna sodnica je odločala o predlogu obrambe osumljenega za izločitev dokazov v predkazenskem postopku, v katerem je že začet sodni postopek, vendar zgolj v zvezi z ukrepom začasnega zavarovanja zahtevka za odvzem protipravne premoženjske koristi.
VDSS sodba Pdp 479/2012
VDS0009603
ZDR člen 44, 45, 184. OZ člen 179, 352.
odškodninska odgovornost delodajalca – mobing – trpinčenje na delovnem mestu – zastaranje – odškodninska terjatev – odmera višine odškodnine
Subjektivni zastaralni rok odškodninske terjatve treh let iz prvega odstavka 352. člena OZ začne teči, ko je zdravljenje oškodovanca končano, tako da se lahko opredeli, kakšen je obseg škode. Tožena stranka ni spoštovala obveznosti, ki ji jo nalaga 44. člen ZDR, ki določa, da mora delodajalec varovati in spoštovati delavčevo osebnost ter upoštevati in ščititi delavčevo zasebnost. Tožeči stranki prav tako ni zagotovila takšnega delovnega okolja, v katerem bi se spoštovala njena osebnost in zasebnost. Nadrejeni delavec (za katerega ravnanja odgovarja tožena stranka kot delodajalec) je uporabljal neprimerne besede, tožečo stranko je zmerjal in žalil. Glede na navedeno je ravnanje tožeče stranke protipravno. Šlo je namreč za ravnanje (komunikacijo, stres), ki presega običajne okvire in je neprimerno.
VSL sklep I Cp 3068/2012
VSL0067977
Pravilnik o povrnitvi stroškov v pravdnem postopku člen 14.
pričnina – plačilo stroškov priči – kilometrina – izgubljeni zaslužek samostojnega podjetnika posameznika – neizvršljivost sklepa - prosti preudarek
Stroški za prevožene kilometre se povrnejo le za pot, po kateri ne vozi javno prevozno sredstvo, potni stroški se povrnejo za potovanje po najkrajši poti z najcenejšim prevoznim sredstvom.
VSL sklep I Cp 3209/2012
VSL0067997
ZST-1 člen 11, 11/1, 11/4.
oprostitev plačila sodnih taks – predlog za oprostitev plačila sodnih taks
Ugotovitve o premoženjskem stanju stranke so dale prvostopenjskemu sodišču podlago za pravilno odločitev, in sicer zavrnitev tožničinega predloga za oprostitev plačila sodnih taks.
VSK sodba Cpg 165/2012
POGODBENO PRAVO – CIVILNO PROCESNO PRAVO
VSK0005246
OZ člen 639, 639/3, 649, 649/1, 650, 660, 662, 662/1. ZPP člen 454, 454/1.
gradbena pogodba o izvedbi del – napaka pri izdelavi gradbe – napaka v solidnosti gradbe – razpis naroka
Konkreten posel izgradnje vodovoda oz. vodovodne napeljave je glede na vrsto in obseg dela ter zahtevnost dela mogoče uvrstiti med gradbeno pogodbo (prvi odstavek 649. člena OZ), pri čemer gre pri vodovodu tudi za gradbo v smislu določbe 650. člena OZ. Izvajalec pa odgovarja za morebitne napake pri izdelavi gradbe, ki zadevajo njeno solidnost, če se take napake pokažejo v desetih letih od izročitve in prevzema del.
VSL sklep III Ip 5499/2012
VSL0075709
ZIZ člen 3, 53, 53/2, 239, 243. ZPP člen 163, 163/2, 214, 241/2. ZDavP-2 člen 113.
načelo sorazmernosti – obseg zavarovanja – trditveno in dokazno breme – neprerekana dejstva – splošno znana dejstva
Upoštevajoč načelo sorazmernosti se zavarovanje lahko dovoli le v obsegu, kot je to nujno potrebno za dosego namena zavarovanja. Glede na to, da upnik ni nasprotoval vrednosti navedenih nepremičnin, kakršno je zatrjeval dolžnik, sodišče prve stopnje ob dokazno podprtih trditvah ni imelo podlage, da trditvam dolžnika o vrednosti teh nepremičnin ne bi sledilo. Ob izkazani vrednosti navedenih nepremičnin in njihovi obremenitvi s hipotekami se izkaže, da te nepremičnine zadostujejo za zavarovanje terjatve upnika, saj je njihov neobremenjeni del vreden šestkratnik terjatve upnika.
VSK sodba Cpg 221/2012
STEČAJNO PRAVO – OBLIGACIJSKO PRAVO
VSK0005516
ZFPPIPP člen 61, 275, 275/4, 275/5, 277, 277/2, 310.
izpodbijanje pravnih dejanj stečajnega dolžnika – rok za izpodbojno tožbo – sklep o preizkusu terjatev – izločitvena pravica – prodajna pogodba
Določbo vezanosti vložitve izpodbojne tožbe na pravila o preizkusu terjatev je potrebno tolmačiti tako, da je pogoj za vložitev izpodbojne tožbe izpolnjen ne takrat, ko je terjatev prijavljena, ali takrat, ko se o njej izjavi stečajni upravitelj (po 61. členu ZFPPIPP) ampak takrat, ko je objavljen sklep o preizkusu terjatev, saj šele slednji ustvarja pravne posledice v zvezi s prijavljenimi terjatvami.
VSL sodba I Cpg 46/2012
VSL0070264
ZPP člen 7, 163, 212. OZ člen 190, 198
poslovni prostor - najemna pogodba - predmet pogodbe - uporabnina - dokazovanje - izvedenec - opredeljenost stroškovne zahteve
Znesek uporabnine se lahko dokazuje tudi z drugimi dokazi in ne le z izvedencem. Tožena stranka s sklicevanjem na stroškovnik nasprotno tožeče stranke ni opredeljeno navedla stroškov, povračilo katerih je zahtevala.

References: sodišče 
 sodišče 
 sodišče 

ZKP 

ZKP 
 ZKP 
 ZKP 
 sodišče